รองนายกรัฐมนตรี ยืนยัน เข้ามาดูแลแก้ปัญหาการทำประมงผิดกฏหมาย เพื่อป้องกันไม่ให้ไทยกลับไปได้ใบเหลือง ?
รองนายกรัฐมนตรี ยืนยัน เข้ามาดูแลแก้ปัญหาการทำประมงผิดกฏหมาย เพื่อป้องกันไม่ให้ไทยกลับไปได้ใบเหลือง ?พลเอก ประวิตร? วงษ์สุวรรณ? รองนายกรัฐมนตรี? กล่าวถึงกรณีที่?พลเอก ประยุทธ์ จันทร์โอชา? นายกรัฐมนตรีและรัฐมนตรีว่าการกระทรวงกลาโหม ?มอบหมายให้เข้ามารับผิดชอบงานด้านการทำประมงผิดกฎหมายแทนนายจุรินทร์? ลักษณวิศิษฏ์? รองนายกรัฐมนตรีและรัฐมนตรีว่าการกระทรวงพาณิชย์ว่า? เป็นการมาวานต่องานที่ตนเองเคยดูแลเรื่องการทำประมงมาตั้งแต่ 4 ปีก่อนแล้ว? จนไทยได้ใบเขียวในการทำการประมงผิดกฎหมาย ขาดการรายงาน และไร้การควบคุม หรือ IUU แต่ขณะนี้ทางสหภาพยุโรป หรืออียู พบว่ามีปัญหาการประมงของไทย? จึงต้องเข้ามาดูแลต่อ เพื่อให้ทุกฝ่ายปฏิบัติตามระเบียบข้อกฏหมายอย่างเคร่งครัด ป้องกันไม่ให้ไทยกลับไปได้ใบเหลืองอีกครั้ง รวมถึงเป็นการระมัดระวังไม่ให้เกิดเหตุเหมือนเช่นประเทศปานามา? ที่ได้ใบเขียวเพียงแค่ 8 เดือนเท่านั้น มิเช่นนั้นประมงไทยจะเดือดร้อน? อย่างไรก็ตามยืนยันว่าการทำประมงพื้นบ้านกว่า? 5? หมื่นลำไม่มีปัญหา มีแต่ประมงพาณิชย์?ที่อาจจะได้รับความเดือดร้อน พร้อมย้ำว่าไม่ได้ขัดแย้งกันภายในพรรคร่วมรัฐบาลอย่างแน่นอนส่วนสถานการณ์?ภัยแล้ง? พลเอก ประวิตร ให้ความมั่นใจว่า รัฐบาลสามารถรับมือได้ โดยขณะนี้มีน้ำเพียงพอต่อการอุปโภค-บริโภคอย่างแน่นอน ทั้งน้ำใต้ดินและน้ำบนดิน โดยคาดว่าจะสามารถใช้ได้ถึงเดือนกรกฏาคมนี้ แต่น้ำเพื่อใช้สำหรับภาคการเกษตรนั้น ขณะนี้มีปริมาณไม่เพียงพอ ดังนั้นรัฐบาลจึงแก้ปัญหาด้วยการขุดบ่อบาดาลกว่า 500 บ่อทั่วประเทศ เพื่อบรรเทาความเดือดร้อน ซึ่งยืนยันว่าไม่ส่งผลกระทบต่อปัญหาดินทรุดตัวโดยเฉพาะพื้นที่กรุงเทพมหานครและขอความร่วมมือเกษตรกรให้ปรับเปลี่ยนการเพาะปลูก เพราะไม่สามารถทำนาปรังในช่วงเวลานี้ได้ อย่างไรก็ตามเป็นห่วงภัยแล้งในพื้นที่ภาคเหนือและภาคตะวันออกเฉียงเหนือมากที่สุดทั้งนี้จะใช้งบประมาณฉุกเฉินประมาณ? 3? พันล้านบาท? ในการแก้ปัญหาภัยแล้ง ส่วนการผลักดันน้ำเค็มเพื่อไม่ให้กระทบต่อการผลิตน้ำประปานั้น ขณะนี้ยอมรับว่าทำได้ยาก เนื่องจากน้ำในการผลักดันน้ำเค็มมีปริมาณไม่เพียงพอ เนื่องจากปีนี้มีน้ำน้อยกว่าปกติ